Aet Süvari

Aet Süvari (sündinud 30. septembril 1977) on eesti spordiajakirjanik.

 Haridus 
Ta on lõpetanud 1995. aastal Tallinna 7. Keskkooli, 1999. aastal Tartu Ülikooli ajakirjanduse erialal ja 2005. aastal Edinburghi Napieri ülikooli ajakirjandusosakonna magistriõppes. 

 Töö ja looming 
9-aastaselt hakkas ta käima ajalehe Säde noorte korrespondentide koolis. Hiljem töötas noortelehes Meie Meel ja ajalehes Hommikuleht.

Ta on töötanud kaasturunduse (affiliate marketing) valdkonnas.

Töötas aastatel 1999–2004 Eesti Ekspressis toimetajana, 2005–2006 Šotimaa nädalalehes Fife Free Press kohtureporterina, 2007–2008 ETV jalgpallisaate "Lisaaeg" saatejuhi ja toimetajana. 2006. aastal asus tööle Eesti Päevalehe sporditoimetuses. 2014. aastast töötab Eesti Rahvusringhäälingu sporditoimetuses.Andrus Nilk ja Aet Süvari liitusid ERRi sporditoimetusega ERR, 2. detsember 2014

Ta on tõlkinud inglise keelest eesti keelde ilu- ja aimekirjandust.

 Teosed 
Kahasse Kertu Ruusiga ilmus 1995. aastal luulekogu "Aeg jookseb. Lilled vangile".

"Tallinna 7. keskkool ja Tallinna Inglise Kolledž : 55 lendu", 1999, autorid Aet Süvari ja Kertu Ruus.

 Isiklikku 
Ta on tegelenud lapsepõlves iluvõimlemise ja rahvastepalliga, laulnud kooristuudios Ellerhein ja õppinud flööti. Hiljem tegelenud ka jooksmisega.

Huvi jalgpalli vastu tekkis esimese jalgpallimatši vaatamise järel 5. juunil 1999, pärast Kadrioru staadionil toimunud Eesti-Tšehhi mängu. Ta on Hispaania jalgpallikoondise poolehoidjaAet Süvari – spordiajakirjanik, kelle süda tuksub jalgpalli rütmis, Õhtuleht, 5. juuli 2018 ja mänginud ise aastatel 1999–2000 FC Fauna jalgpallinaiskonnas.Külli-Riin Tigasson. Aet Süvari – spordipõlgurist jalkaajakirjanikuks Eesti Ekspress, 06.07.2016.

Viited

Välislingid

Kategooria:Eesti spordiajakirjanikud
Kategooria:Tartu Ülikooli sotsiaalteaduskonna vilistlased
Kategooria:Sündinud 1977